Midmar-swemmer steeds vermisHerman van Straten Herman van Straten, ŉ 43-jarige sakeman van Benoni wat Saterdag tydens die Midmar-myl in Howick, in KwaZulu-Natal, verdwyn het, word steeds vermis. Lt. Jack Haskins het Woensdagaand om 19:00 gesê hy word steeds vermis en die soektog sal Donderdag hervat. Sewe polisiebeamptes en twee honde van die polisie se soek- en reddingseenheid het Woensdag die soektog hervat nadat Van Straten nie die swemresies voltooi het nie. Shené Jones, Van Straten se verloofde, het Dinsdag gesê sy voel dat die organiseerders van die Midmar-myl haar nie die nodige ondersteuning gegee het nie. Jones het aan The Star gesê dat sy van bakboord na stuurboord gestuur is toe sy Van Straten as vermis probeer aanmeld het nadat sy tevergeefs vir hom by die eindpunt gewag het. Volgens Jones het die organiseerders met die volgende item voortgegaan nadat Van Straten as vermis aangemeld is. Dit is die tweede tragedie tydens die swemresies. In 2011 is Nick Mellet se liggaam vier dae nadat hy tydens die Midmar-myl vermis geraak het, gevind. –SAPA Lees ook: Soektog hervat vir Midmar-swemmer Midmar-swemmer steeds vermis Midmar-swemmer word vermis